text: Note.
  Der findes mindst 7 melodier, der kan bruges til nedenstående tekster: af A.P. Berggreen (1849), af J.P.E. Hartmann (1860, 2 af Thomas Laub (1915 + 1916), af Rued Langgaard (1938), af Peter Møller efter en middelalderlig sekvens (1995) samt en norsk folkemelodi (1922).&lt;br&gt;&lt;br&gt;
  Følgende salmer kan bruge de samme melodier:
  Teksten.
  &lt;poem&gt;
  1
  Tiden skrider, dagen rinder,
  solen daler, mørket blinder
  lyset med en aftensky.
  Sjæl og hjerte, møder begge,
  takker Gud, I kan nedlægge
  eder under Herrens ly!
  2
  Tak, min søde Gud og Fader,
  som fra sjæls og legems skader
  har mig friet med din hånd!
  Lad endnu din store nåde
  fri mig ud fra nattens våde
  ved dit øje og din Ånd!
  3
  Viger bort, I syndedrømme,
  flyder ind, I glæde-strømme
  fra Guds Himle i mit sind!
  Våg, min sjæl, og lad dig ikke
  drage ind i Satans strikke,
  når at søvnen gør mig blind!
  4
  Gak så hen, min krop, at slumme,
  dog, mens søvn din sans vil dumme,
  skal din Jesus stå dig bi,
  lyse på dig fred og frelse,
  give rolig søvn og helse
  og dig fra ulykke fri.
  5
  Sov da, sov i Jesu arme,
  viger, alle verdens larme,
  jeg er i min Jesu skød!
  Han mig skal af mørket føre,
  han min sidste søvn vil gøre
  salig, rolig, sagte, sød.
  &lt;/poem&gt;